Matti Aalto (jääkiekkoilija)

Matti Aalto (s. 17. marraskuuta 1933 Turku) on suomalainen jääkiekkoilija ja jalkapalloilija. Hän pelasi jääkiekon SM-sarjassa vuosina 1952–1962 ja voitti yhden Suomen-mestaruuden.Jääkiekkokirja 2005–2006, s. 278 Hän edusti Suomen maajoukkuetta kahdessa maaottelussa.Jääkiekkokirja 2005–2006, s. 214

Aalto pelasi jääkiekon SM-sarjaa Turun Palloseuran joukkueessa vuosina 1952–1956 ja 1957–1962.Suuri Jääkiekkoteos 1, s. 224 Hän pelasi SM-sarjassa yhteensä 114 ottelua, joissa hänen tehopisteensä olivat 55 + 38 = 93 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti yhden SM-hopean ja yhden SM-pronssin.

Aalto pelasi jalkapalloa Turun Palloseurassa kausina 1952–1967. Hän oli pelipaikaltaan tukimies. Aallon peliuran aikana Turun Palloseura pelasi välillä SM-sarjassa ja välillä toisella sarjatasolla Suomensarjassa. Aalto pelasi SM-sarjassa kahdeksan kauden aikana kaikkiaan 112 ottelua ja teki niissä 15 maalia, joista kuusi kaudella 1962. Hän kuului vakiokokoonpanoon TPS:n saavuttaessa SM-hopeaa kaudella 1960.

 Lähteet 



 Viitteet 

Luokka:Suomalaiset jääkiekkoilijat
Luokka:Suomalaiset jalkapalloilijat
Luokka:Vuonna 1933 syntyneet
Luokka:Elävät henkilöt